De Dion-Bouton Type AD

De De Dion-Bouton Type AD is en Pkw-Modell ut de Anfangstiet vun dat 20. Johrhunnert. Hersteller weer De Dion-Bouton ut Frankriek.

 Beschrieven 
An’n 1. Dezember 1904 wurr dat Auto dör de natschonale Tolaatensbehörde tolaaten.  Dat weer dat eerste Modell vun den Hersteller mit en Veerzylindermotor un harr kien Vörgänger.

De Motor hett 90 mm Bohrung, 100 mm Hub un 2545 cm³ Hubruum. Dat weer dormals in Frankriek mit 15 Cheval fiscal (Stüür-PS) instuuft. Dat is vörn in dat Fohrgestell monteert un drifft över en Dreegangandriev un en  Kardanwelle de Achterrööd an. De Waterköhler befind sück ünnerhalv vun de Motorhaube vör de Vörderass. De Achterass is en De-Dion-Ass.

De Basis bild en Pressstahlrahmen. De Radstand bedrocht wahlwies 2571 mm oder 3030 mm un de Spoorwiet 1369 mm. För den langen Radstand is en Fohrtüüchlängt vun 4095 mm bekannt.

Bekannt sünd Upbauten as Düppelphaeton un Limousine.

Dat Modell wurr 3 Maand lang produzeert. Nahfolger wurr de Type AO, de an’n 13. Januar 1906 sien Tolaaten kreeg.

En erhollen Fohrtüüch van 1904 wurr 2010 för 280.000 Pfund Sterling verstiegert.

 Literatur 
 Michael Edwards: De Dion-Bouton. An Illustrated Guide To Type & Specification 1905–1914. Surrenden Press, Brighton 2017 (engelsch).

 Weblinks 

 Enkeld Nahwiesen 
Michael Edwards: De Dion-Bouton. An Illustrated Guide To Type & Specification 1905–1914. Surrenden Press, Brighton 2017 (engelsch).
Daniel Vaughan: 1904 De Dion Bouton Henri Binder Tonneau Vehicle Profile Vom Juni 2014. (engelsch, afropen an’n 10. Oktober 2020)

Kategorie:Automodell